Naturlig opvarmning fra solen og/eller luften

Det forestående klimatopmøde i København har sat reduktion af CO2 udslippet øverst på dagsordenen. Hos den danske energispecialist, Titan Heating lancerer de et nyt miljørigtigt og modulært varmesystem, som kan være med til at nedbringe CO2 udslippet og skåne miljøet. 

“Fyr” med luftens varme

Det nye, højteknologiske varmesystem, som er udviklet af den tyske virksomhed ROTEX, hedder “HeatPumpSolarUnit” (HPSU). Som navnet antyder, kan systemet både håndtere en varmepumpe og et solvarmeanlæg i et og samme anlæg. Denne kombination giver både en optimal forsyningssikkerhed og en meget attraktiv driftøkonomi.

Det fleksible varmepumpesystemet består som udgangspunkt af tre enheder: Et udendørsmodul som trækker varmen ud af udendørsluften. En indendørs styringsenhed, som overfører varmen til boligens varmesystem og kontrollerer driften. Og den tredje og sidste brik i systemet som er lagertanken HybridCube. Systemet er kompakt, strømbesparende og lydløst og det kan installeres i ethvert hjem uden behov for udgravning eller andre dyre ombygningstiltag. Systemet kan desuden kombineres med enten et gas- eller oliefyr, eller udvides med solpaneler, som kan kobles direkte til den fuldautomatiske opbevaringstank. 

Hvad koster det?

Varmepumpesystemet koster fra omkring 50.000 kr. ekskl. moms, mens en opgradering med solceller kan fåes for ca. 20.000 kr. Penge som i mange tilfælde vil være tjent ind på mindre end 5 år, alt efter det valgte system og varmeforbrug mv. 

Forbedrringen af varmesystemet og miljøperspektivet giver endvidere mulighed for at opnå tilskud fra staten i form af eksempelvis renoveringspuljen, da der er tale om både en forbedring af boligen og miljøet. “Det er i forvejen en god forretning for mange danske husstande at bruge enten varmepumpe eller solenergi, eller en kombination, til opvarmning af såvel deres bolig som brugsvandet. Men med et tilskud fra staten er denne mulighed blevet endnu mere interessant”, siger Jens Hyltoft, direktør for Titan heating.

